MÄÄRUS								 26.03.2024  nr 4

Kaitseministri 28. märtsi 2023. a määruse nr 14 „Kaitseväekohustuslase ja kaitseväekohustust võtta sooviva isiku terviseseisundi kaitseväeteenistuskohustuslase või tegevväelase tervisenõuetele vastavuse hindamise tingimused ja kord“ muutmine		

Määrus kehtestatakse kaitseväeteenistuse seaduse § 261 lõike 11 alusel.

Kaitseministri 28. märtsi 2023. a määruses nr 14 „Kaitseväekohustuslase ja kaitseväekohustust võtta sooviva isiku terviseseisundi kaitseväeteenistuskohustuslase või tegevväelase tervisenõuetele vastavuse hindamise tingimused ja kord“ tehakse järgmised muudatused:

1) paragrahvi 4 lõige 5 sõnastatakse järgmiselt:

„(5) Kaitseväekohustuslase või kaitseväekohustust võtta sooviva isiku terviseseisundit võib hinnata ilma käesoleva määruse §-des 7–11 sätestatud arstlikku läbivaatust ja terviseuuringuid tegemata, kui olemasolevate andmete põhjal on tõendatud, et tema terviseseisund ei vasta või ajutiselt ei vasta kaitseväeteenistuskohustuslase või tegevväelase tervisenõuetele.“;

2) paragrahvi 4 täiendatakse lõikega 51 järgmises sõnastuses:

„(51) Reservis oleva isiku terviseseisundit võib hinnata ilma käesoleva määruse §-des 7–11 sätestatud arstlikku läbivaatust ja terviseuuringuid tegemata, kui olemasolevate andmete põhjal on tõendatud, et tema terviseseisund vastab kaitseväeteenistuskohustuslase tervisenõuetele.“;

3) paragrahvi 9 lõikes 1 asendatakse tekstiosa „lõikes 4“ tekstiosaga „lõikes 5“;

4) paragrahvi 9 lõiget 3 täiendatakse tekstiosa „isiku,“ järel sõnadega „kelle ajateenistuse lõppemisest ei ole möödunud rohkem kui kolm kuud ning“;

5) paragrahvi 10 lõike 3 punkt 1 tunnistatakse kehtetuks.

(allkirjastatud digitaalselt)
Hanno Pevkur
Minister

(allkirjastatud digitaalselt)
Kusti Salm
Kantsler